b'\n_START_ARTICLE_\nLa Jeunesse\n_START_PARAGRAPH_\nLa Jeunesse (kinesisk: \xe6\x96\xb0\xe9\x9d\x92\xe5\xb9\xb4, pinyin: X\xc4\xabn Q\xc4\xabngni\xc3\xa1n, egentlig Ny Ungdom) var et innflytelsesrikt kinesisk revolusjon\xc3\xa6rt tidsskrift som s\xc3\xa6rlig spilte en viktig i 1920-\xc3\xa5renes 4. mai-bevegelse._NEWLINE_Tidssktiftet ble startet av Chen Duxiu i Shanghai den 15. september 1915. Redaksjonen flyttet til Beijing i januar 1917. Blant redakt\xc3\xb8rene var Chen Duxiu, Qian Xuantong, Gao Yihan, Hu Shi, Li Dazhao, Shen Yinmo og Lu Xun. Bladet stod bak Ny Kultur-bevegelsen, og fremmet vitenskap, demokrati og litteratur p\xc3\xa5 talem\xc3\xa5lskinesisk._NEWLINE_P\xc3\xa5 grunn av inspirasjonen fra oktoberrevolusjonen i1917 i Russland begynte La Jeunesse ogs\xc3\xa5 \xc3\xa5 fremme marxismen og dens filosofi. Fra september 1920 var La Jeunesse \xc3\xa5 regne som et propagandablad for Det kinesiske kommunistparti. Det ble stanset i 1926._NEWLINE_La Jeunesse hadde vesentlig innflytelse p\xc3\xa5 unge kinesere og blant dem mange av lederne for det kinesiske kommunistparti.'